
NOTAT  OM  NUMMERERING  AF  TAPESTYRRER  I  DET  SRJULTE  RYABBERUM 

Ved  cand.  Quab  og  numerolog  V.  Larsson 

Da  Det  Skjulte  Kvabberum  i  foråret  2011  blev  undersøgt  af  kvabbologerne  blev  de  1440  tapestykker 
nedtaget  fra  væggene,  nummereret,  konserveret  og  arkiveret. 

Det  var  et  stort  held,  da  rummet  få  måneder  senere  gik  til  grunde  i  det  berømte  altødelæggende  skybrud 
over  København  i  juli  2011.  Kun  takket  være  disse  herres  store  indsats  er  de  uvurderlige  dokumenter 
stadig  intakte  og  vil  med  tiden  blive  stillet  til  rådighed  for  fortsat  forskning. 

Jeg  vil  i  dette  notat  gøre  nogle  betragtninger  angående  nummerering  af  tapestrimlerne. 

Som  vi  ved,  var  tapestrimlerne  opsat  i  lodrette  søjler  med  40  i  hver  søjle.  På  de  lange  sider  i  rummet 
(6,5  m)  var  der  12  søjler,  og  på  de  korte  sider  (3,75  m)  var  der  6  søjler  -  altså  ialt  36  søjler. 

Professor  Jaques  Le  Cable  og  Professor  J.  M.  C.  V.  Tour  du  Quab  startede  nummereringen  på  den  østlige 
langside  og  fortsatte  fra  venstre  mod  højre  og  fra  oven  i  hver  søjle  hele  vejen  rundt. 

De  2  professorer  foretog  givetvis  udelukkende  denne  nummerering,  da  den  var  bekvem  og  overskuelig. 
Der  findes  ikke  mig  bekendt  belæg  for  at  nummerere  tapestrimlerne  i  denne  rækkefølge. 

Jeg  mener  derfor  det  er  på  sin  plads  at  overveje,  hvorledes  Kvabbe-folkene  oprindelig  har  opsat 
tapestykkerne,  og  benytte  det  eventuelle  resultat  til  en  ny  og  mere  korrekt  nummerering. 

På  ovenstående  kort  ses  den  omtrentlige  beliggenhed  og  orientering  af  Det  Skjulte  Kvabbeum.  Rummet 
blev  fundet  i  ca.  6  meters  dybde.  Dybden  er  nok  en  væsentlig  årsag  til  at  rummet  forblev  skjult  i  så 
mange  år,  men  ud  fra  en  kvabbalistisk  numerologisk  betragtning  er  tallet  6  interessant  i  forhold  til  resten 
af  fundene  i  Det  Skjulte  Kvabberum  og  til  de  1440  tapestrimler  i  særdeleshed. 

Som  det  ses  på  kortet  var  de  to  korte  sider  af  rummet  perfekt  nord-syd-vendt,  hvilket  stemmer  meget 
godt  overens  med,  hvad  vi  ved  om  Kvabbekultens  dyrkelse  af  verdenshjørnerne. 


I  Kvabbes  bog  står  der  for  eksempel:  “Ebbek  kevebbeb  Kvabbe  vab  abbek”,  hvilket  oversat  sandsynligvis 
betyder:  “I  sydens  sumpe  Kvabben  slubrer”. 

Og  om  nord  finder  vi:  “Aba  vebvev  babbevev  kev  ve  bakkabba”,  som  betyder  noget  i  retning  af:  “Vend 
ryggen  til  nordsvinets  hærgen”.  *) 

Der  kan  derfor  ikke  herske  nogen  tvivl  om,  at  Kvabbedyrkerne  var  af  den  opfattelse,  at  Kvabben  ville 
komme  fra  syd  og  frelse  dem,  og  at  man  skulle  vende  ryggen  til  det  kolde  nord. 

Eftersom  det  er  almindeligt  anerkendt  blandt  forskerne,  at  Det  Skjulte  Kvabberum  fungerede  som  et  kult¬ 
rum,  er  det  nærliggende  at  tro,  at  ritualerne  blev  forrettet  mens  man  vendte  ansigterne  mod  syd. 

Jeg  mener,  at  denne  orientering  mod  syd  er  væsentlig  og  skal  inddrages  i  spørgsmålet  om 
nummereringen  af  de  1440  tapestrimler. 

Nummereringen  af  søjlerne  oppe  fra  og  ned  er  givetvis  ligeledes  blevet  foretaget  ud  fra  en  gængs  vestlig 
tradition  uden  større  kritiske  overvejelser. 

Jeg  vil  starte  med  at  kigge  på  tegnet  for  Kvabbe. 


Vi  ser  her  ovenfor  et  tidligt  eksempel  på  Kvabbe  tegnet.  I  senere  versioner  af  tegnet  er  det  mere  ansigts- 
agtigt.  De  tidlige  versioner,  som  det  ovenfor,  kan  imidlertid  også  ses  som  forestillende  en  bjergkæde, 
hvor  over  der  svæver  2  drageflyvere.  Bjergkæden  er  her  tegnet  op,  muligvis  for  at  understrege  dens 
vigtige  betydning.  Måske  er  der  ligefrem  tale  om  en  sti  henover  bjergene.  Fra  dalen  til  venstre  bevæger 
man  sig  op  til  den  første  bjergtop,  hvorefter  man  igen  bevæger  sig  ned  mod  den  næste  dal,  op  igen  til 
2.  bjergtop  og  ned  igen  til  den  tredie  dal.  Herefter  bevæger  man  sig  gennem  tegnet  op  til  den  tredie  og 
sidste  bjergtop.  Vejen  ned  til  næste  dal  er  angivet,  men  ikke  ført  til  ende. 

Vi  ser  altså  6  punkter  i  tegnet:  dal,  top,  dal,  top,  dal,  top 

Vi  ser  også  angivet  6  retninger:  op,  ned,  op,  ned,  op,  ned  (idet  retningen  efter  den  sidste  top  tydeligt 
peger  nedad) 

Med  ovenstående  betragtninger  in  mente,  kan  vi  nu  vende  tilbage  til  spørgsmålet  om  nummereringen  af 
de  1440  tapestrimler. 


*)  Oversættelsen  er  fra  JLC’s  oversættelse,  der  er  foretaget  vha  orakel-konsultationer,  og  sotn  idag  betragtes  som  den  mest  plausible 
oversættelse. 

Det  skal  her  noteres  at  Tours  omdiskuterede  Kevveb-metode  giver  citaterne  denne  betydning: 

“Nok  blade  Kvabben  græder  og  hyler"  og  “Den  vrede  fisk  enten  metal  eller  energi  bakkabba”  (bakkabba  er  ikke  muligt  at 
oversætte  med  denne  metode  og  oversættelsen  til  ordet  metal  er  meget  tvivlsom) 


Vi  ser  altså  1440  tapestrimler  opsat  i  6X6  =  3 6  søjler  i  et  kultisk  rum,  placeret  6  meter  under  jorden  med 
6  søjler  på  de  korte  sider  og  2X6  søjler  på  de  lange  sider.  Jeg  finder  det  derfor  ovenud  sandsynligt,  at  de 
6  søjler  på  sydvæggen  skal  symbolisere  de  6  retninger  i  Kvabbe-tegnet  og  at  nummereringen  skal  startes 
herfra  med  skiftevis  opadgående  og  nedadgående  retning  og  fortsætte  med  solen  rundt  på  andre  vægge. 

I  vedlagte  bilag  findes  en  komplet  fortegnelse  over  tapestrimlernes  plads  i  rummet  og  deres  nummer 
efter  dette  system.  Jaques  Le  Cable’s  oprindelige  nummer  er  angivet  i  parantes. 

Til  sidst  vil  jeg  som  Kvabbalagist  og  numerolog  komme  med  nogle  betragtninger  over  de  talmæssige 
mysterier,  der  var  til  stede  i  Det  Skjulte  Kvabberum  og  er  til  stede  i  de  1440  tapestrimler. 

For  det  første  svækkes  professor  Jaques  Le  Cable  og  professor  J.  M.  C.  V.  Tour  du  Quab’s  teori  om,  at 
tapestrimlerne  repræsenterer  hvert  minut  i  døgnet,  at  de  er  opsat  i  et  36  X  40  system.  Man  skulle  have 
forventet  at  systemet  havde  været  24  X  60,  hvis  døgn-minut-teorien  var  rigtig. 

Den  omhyggelige  konstruktion  og  orientering  af  rummet  og  den  stringente  måde  tallet  6  går  igen 
i  konstruktionen,  kan  efter  min  mening  kun  betyde,  at  også  tallene  36  og  40  er  vigtige  for  den 
fulde  forståelse  af  de  1440  tapestrimler.  Jeg  mener  derfor  at  yderligere  forskning  i  betydningenen  af 
tapestrimlerne  er  nødvendig. 

Derfor  er  det  glædeligt  at  Kvabbala-fakultetet,  som  jeg  er  tilknyttet,  har  modtaget  en  2-årig  bevilling 
netop  til  dette  spørgsmål.  Det  bliver  spændende,  hvad  der  vil  komme  ud  af  dette  arbejde. 

Endelig  vil  jeg  opfordre  d’herrer  Jaques  Le  Cable  og  J.  M.  C.  V.  Tour  du  Quab  fra  Audio  Research,  at  få 
undersøgt  og  digitaliseret  de  resterende  tapestrimler,  så  de  bliver  tilgængelige  for  forskning  i  de  andre 
fakulteter.  Det  kan  kun  gå  for  langsomt.  Som  det  er  nu,  er  det  for  lidt  materiale,  vi  har  at  arbejde  med. 


